אירופית: הגרלה קשה לטוואטחה, המפגש הראשון בשביעי במרץ
מערכת אתר ערוץ הספורט 22.02.19 - 14:20
הגרלת שמינית גמר הליגה האירופית הסתיימה היום (שישי) וסיפקה לנו לא מעט מפגשים מסקרנים, בייחוד בגזרה הישראלית. בניגוד לשנים קודמות, הפעם לא היו קבוצות מדורגות ולא מדורגות, כאשר ההגבלה היחידה הייתה איסור על מפגש בין דינמו קייב האוקראינית לקרסנודר או זניט הרוסיות.
משחקי שמינית הגמר יתקיימו ב-7 במרץ והגומלין כעבור שבוע. שעות המשחקים יישארו זהות: 19:55 ו-22:00 (שעון ישראל). הקבוצה שתוגרל ראשונה בהגרלה תארח את המשחק הראשון בביתה.
במוקד ההגרלה, הליגיונרים הישראלים. מונאס דאבור (זלצבורג) וטלאב טוואטחה (פרנקפורט) ייפגשו את צמד האיטלקיות, נאפולי ואינטר, לצמד מפגשים לא קלים, כאשר הגרמנים יארחו את אינטר במשחק הראשון לקרב היחיד בין שתי מחזיקות בעבר, והאוסטרים יצאו לנאפולי.
מלבד הישראלים, שתי האנגליות קיבלו גם הן הגרלות לא קלות. צ'לסי תפגוש את דינמו קייב, מהמקום השני באוקראינה, וארסנל תשחק מול ראן של חאתם בן ארפה, במפגש מעט פיקנטי דווקא בשביל פטר צ'ך, שייפגוש את הקבוצה הראשונה בה שיחק מחוץ לצ'כיה.
מספרד נשלחו שלוש נציגות. הבכירה שבהן ושיאנית הזכיות (5), סביליה, תפגוש את מוליכת הליגה הצ'כית, סלאביה פראג, בהגרלה אולי הקלה ביותר מבין אלה שקיבלו הספרדיות. ולנסיה תפגוש את קראסנודר הרוסייה, למשחק שעלול להיות מוקש בשביל הקבוצה בעלת היומרות לזכייה במפעל. הנציגה השלישית, ויאריאל, שמגיעה מתחתית הליגה הספרדית תפגוש את זניט, הרוסייה הנוספת, שמגיעה מפסגת הליגה המקומית.
פרנקפורט - אינטר
דינמו זאגרב - בנפיקה
ולנסיה - קראסנודר